Publisert torsdag 26. mai 2022 - 13:48
Salg av Ringvegen 9 var oppe som egen sak i kommunestyremøtet i Rindal onsdag.
Rindal kommune kjøpte denne einedommen i 2014, da den skulle brukes som bolig for flyktninger som ble bosatt i kommunen. Nå har ikke kommunen behov for like mange boliger lenger. Det er også avklart at det ikke blir behov for tomta når det skal bygges nytt helsehus.
Kommunedirektørens innstilling var slik:
Kommunedirektøren får fullmakt til å gjennomføre salg i det åpne markedet av Ringvegen 9. Inntekter til salg av kommunens boligmasse settes av på fond i tråd med vedtatte handlingsprogram med økonomiplan og årsbudsjett 2022 - 2025.